Document ID: 32012D0702

KOMISSION TÄYTÄNTÖÖNPANOPÄÄTÖS,
annettu 13 päivänä marraskuuta 2012,
päätöksen 2008/855/EY muuttamisesta siltä osin kuin on kyse tiettyjen lihan ja lihavalmisteiden lähettämisestä jäsenvaltioista, joilla on liitteessä olevassa III osassa lueteltuja alueita, muihin jäsenvaltioihin
(tiedoksiannettu numerolla C(2012) 7977)
(ETA:n kannalta merkityksellinen teksti)
(2012/702/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
sekä katsoo seuraavaa:
(1)
Eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa 3 päivänä marraskuuta 2008 tehdyssä komission päätöksessä 2008/855/EY (3) säädetään tietyistä torjuntatoimenpiteistä, jotka koskevat klassista sikaruttoa sen liitteessä luetelluissa jäsenvaltioissa tai niiden alueilla.
(2)
Päätöksen 2008/855/EY 7 artiklan 1 kohdan mukaan asianomaisten jäsenvaltioiden, joilla on liitteessä olevassa III osassa lueteltuja alueita, on varmistettava, että muihin jäsenvaltioihin ei lähetetä tuoretta sianlihaa kyseisessä liitteessä olevassa kyseisessä osassa luetelluilla alueilla sijaitsevilta tiloilta eikä tästä sianlihasta koostuvia tai sitä sisältäviä raakalihavalmisteita ja lihavalmisteita.
(3)
Päätöksen 2008/855/EY 8 a artiklassa säädetään, että asianomaiset jäsenvaltiot, joilla on kyseisen päätöksen liitteessä olevassa III osassa lueteltuja alueita, voivat sallia kyseisessä liitteessä olevassa kyseisessä osassa lueteltujen alueiden ulkopuolelta sijaitsevilta tiloilta peräisin olevan tuoreen sianlihan sekä tällaisesta sianlihasta koostuvien tai sitä sisältävien raakalihavalmisteiden ja lihavalmisteiden lähettämisen muihin jäsenvaltioihin tietyin edellytyksin.
(4)
Päätöksen 2008/855/EY 8 c artiklassa säädetään, että poiketen siitä, mitä kyseisen päätöksen 7 artiklan 1 kohdassa säädetään, asianomaiset jäsenvaltiot, joilla on liitteessä olevassa III osassa lueteltuja alueita, voivat sallia tuoreen sianlihan sekä tällaisesta lihasta koostuvien tai sitä sisältävien raakalihavalmisteiden ja lihavalmisteiden lähettämisen muihin jäsenvaltioihin tietyin edellytyksin.
(5)
Päätöksen 2008/855/EY 8 a ja 8 c artiklassa säädetään kahdesta tuoreen sianlihan sekä tällaisesta lihasta koostuvan tai sitä sisältävän raakalihavalmisteen ja lihavalmisteen kanavointijärjestelmästä, joilla varmistetaan, että ne eivät aiheuta riskiä klassisen sikaruton taudinaiheuttajan osalta. Teurastamot, leikkaamot ja lihanjalostuslaitokset voivat sen vuoksi toimia molemmissa järjestelmissä samanaikaisesti aiheuttamatta lisäriskejä, jos tietyt tila- ja laitosluettelojen ilmoittamiseen liittyvät vaatimukset ovat voimassa. Sen vuoksi kyseisiä järjestelmiä sääntelevät kaksi säännöstä voidaan yhdistää, ja ne tilat, teurastamot, leikkaamot ja lihanjalostuslaitokset, jotka täyttävät edellä tarkoitetut vaatimukset, voidaan hyväksyä.
(6)
Sen varmistamiseksi, että tuoretta sianlihaa sekä tällaisesta lihasta koostuvia tai sitä sisältäviä raakalihavalmisteita ja lihavalmisteita koskeva kanavointijärjestelmä toimii avoimesti ja että sitä seurataan asianmukaisesti, on aiheellista, että järjestelmää käyttävät jäsenvaltiot pitävät ajantasaista luetteloa järjestelmään hyväksytyistä tiloista, teurastamoista, leikkaamoista ja lihanjalostuslaitoksista ja että kyseinen luettelo toimitetaan ajoissa komission ja muiden jäsenvaltioiden saataville.
(7)
Sen vuoksi päätöstä 2008/855/EY olisi muutettava.
(8)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätös 2008/855/EY seuraavasti:
1)
Korvataan 8 a artikla seuraavasti:
”8 a artikla
Tuoreen sianlihan ja siitä koostuvien tai sitä sisältävien raakalihavalmisteiden ja lihavalmisteiden lähettäminen asianomaisista jäsenvaltioista, joilla on liitteessä olevassa III osassa lueteltuja alueita, muihin jäsenvaltioihin
1. Jäsenvaltiot, joilla on tämän päätöksen liitteessä olevassa III osassa lueteltuja alueita, voivat sallia liitteessä olevassa III osassa lueteltujen alueiden ulkopuolella sijaitsevilta tiloilta peräisin olevan tuoreen sianlihan sekä tällaisesta sianlihasta koostuvien tai sitä sisältävien raakalihavalmisteiden ja lihavalmisteiden lähettämisen muihin jäsenvaltioihin, jos liha, raakalihavalmisteet ja lihavalmisteet tuotetaan, varastoidaan ja jalostetaan 4 kohdan nojalla hyväksytyissä laitoksissa ja jos sikoja, joista liha on saatu, on pidetty syntymästään lähtien kyseisellä tilalla.
2. Poiketen siitä, mitä 7 artiklan 1 kohdassa säädetään, asianomaiset jäsenvaltiot, joilla on liitteessä olevassa III osassa lueteltuja alueita, voivat sallia tuoreen sianlihan sekä tällaisesta lihasta koostuvien tai sitä sisältävien raakalihavalmisteiden ja lihavalmisteiden lähettämisen muihin jäsenvaltioihin, jos
a)
liha on saatu sioista, jotka on pidetty tiloilla, jotka sijaitsevat liitteessä olevassa III osassa luetelluilla alueilla ja jotka on hyväksytty 3 kohdan mukaisesti;
b)
ne on tuotettu teurastamoissa, leikkaamoissa ja lihanjalostuslaitoksissa, jotka on hyväksytty 4 kohdan mukaisesti.
3. Jäsenvaltion toimivaltainen viranomainen voi hyväksyä 2 kohdan a alakohdan soveltamiseksi ainoastaan sellaisia tiloja, jotka
a)
toteuttavat toimivaltaisen viranomaisen hyväksymää bioturvallisuussuunnitelmaa;
b)
ovat ottaneet vastaan sikoja ainoastaan tiloilta, jotka
i)
on hyväksytty tämän päätöksen mukaisesti tai
ii)
sijaitsevat alueilla, joita ei ole lueteltu liitteessä ja joita mitkään kansallisen tai unionin lainsäädännön mukaiset klassista sikaruttoa koskevat rajoitukset eivät koskeneet sikojen vastaanottoa edeltäneen kuuden kuukauden jakson aikana; ajanjakso, joka edeltää tilalle tämän päätöksen mukaisesti annetun hyväksynnän päivämäärää, sisältyy kyseiseen kuuden kuukauden jaksoon;
c)
ovat toimivaltaisen viranomaisen tarkastuksen kohteena säännöllisesti vähintään kolmen kuukauden välein; näiden tarkastusten aikana toimivaltaisen viranomaisen on vähintään
i)
noudatettava päätöksen 2002/106/EY liitteessä olevassa III luvussa säädettyjä ohjeita;
ii)
suoritettava kliininen tutkimus päätöksen 2002/106/EY liitteessä olevan IV luvun A osassa säädettyjen tarkastus- ja näytteenottomenettelyjen mukaisesti;
iii)
tarkastettava direktiivin 2001/89/EY 15 artiklan 2 kohdan b alakohdan toisen, neljännen, viidennen, kuudennen ja seitsemännen luetelmakohdan säännösten tosiasiallinen soveltaminen;
iv)
välittömästi keskeytettävä tai peruutettava hyväksyntä, jos edellä mainitut edellytykset eivät täyty;
d)
ovat säännöllisesti sellaisen laboratoriovalvontajärjestelmän kohteena, jossa eläimille on tehty negatiivisin tuloksin klassisen sikaruton laboratoriotestaus näytteistä, jotka on otettu niiden näytteenottomenettelyjen mukaisesti, jotka on vahvistettu klassisen sikaruton valvontasuunnitelmassa, jota toimivaltainen viranomainen on toteuttanut vähintään kuuden kuukauden ajan ennen siirtoa teurastamoon;
e)
sijaitsevat sellaisen alueen keskellä, joka on säteeltään vähintään 3 km ja jossa sikatilojen eläimille on tehty negatiivisin tuloksin klassisen sikaruton laboratoriotestaus näytteistä, jotka on otettu niiden näytteenottomenettelyjen mukaisesti, jotka on vahvistettu klassisen sikaruton valvontasuunnitelmassa, jota toimivaltaiset viranomaiset ovat toteuttaneet neljännesvuosittain;
f)
sijaitsevat hallintoalueella, jossa
-
toteutetaan komission hyväksymää klassisen sikaruton torjunta- ja seurantaohjelmaa,
-
klassisen sikaruton ilmaantuvuus ja esiintyvyys kotieläiminä pidettävissä ja luonnonvaraisissa sioissa on vähentynyt merkittävästi,
-
klassisen sikaruttoviruksen leviämisestä sioissa ei ole havaittu mitään näyttöä viimeksi kuluneiden 12 kuukauden aikana.
4. Jäsenvaltioiden toimivaltainen viranomainen voi hyväksyä ainoastaan edellä 1 kohdassa ja 2 kohdan b alakohdassa tarkoitettuja teurastamoita, leikkaamoita ja lihanjalostuslaitoksia, joissa muihin jäsenvaltioihin lähetettäväksi kelpoisen tuoreen lihan sekä tästä lihasta koostuvien tai sitä sisältävien raakalihavalmisteiden ja lihavalmisteiden tuotanto, varastointi ja jalostus tapahtuu erillään muiden sellaisten tuotteiden, jotka koostuvat tuoreesta lihasta tai sisältävät sitä, ja sellaisten raakalihavalmisteiden ja lihavalmisteiden tuotannosta, varastoinnista ja jalostuksesta, jotka koostuvat lihasta tai sisältävät lihaa, joka on saatu sioista, jotka ovat peräisin tai tulevat liitteessä olevassa III osassa luetelluilla alueilla sijaitsevilta muilta tiloilta kuin niiltä, jotka on hyväksytty 3 kohdan mukaisesti.
5. Edellä 1 ja 2 kohdassa tarkoitettu sianliha, raakalihavalmisteet ja lihavalmisteet on merkittävä seuraavasti:
a)
tuore sianliha on merkittävä asetuksen (EY) N:o 854/2004 liitteessä I olevan I jakson III luvussa säädetyn mukaisesti;
b)
raakalihavalmisteet ja lihavalmisteet on merkittävä asetuksen (EY) N:o 853/2004 liitteessä II olevassa I jaksossa säädetyn mukaisesti.
6. Jäsenvaltioiden, jotka soveltavat 1 kohdan säännöksiä tai 2 kohdassa säädettyä poikkeusta, on pidettävä ajantasaista luetteloa 3 ja 4 kohdan mukaisesti hyväksytyistä tiloista, teurastamoista, leikkaamoista ja lihanjalostuslaitoksista. Luetteloon on merkittävä vähintään nimi, osoite, virallinen rekisteröintinumero, laitoksen tyyppi ja hyväksymispäivämäärä. Luettelo ja sen jokainen päivitys on ilmoitettava komissiolle ja muille jäsenvaltioille 24 tunnin kuluessa ensimmäisen tilan tai laitoksen hyväksymisestä tai siihen myöhemmin mahdollisesti tehdystä muutoksesta.”
2)
Poistetaan 8 c artikla.
2 artikla
Tämä päätös on osoitettu kaikille jäsenvaltioille.
Tehty Brysselissä 13 päivänä marraskuuta 2012.

Labels: 3
17
6